Bir qultum fojiasi
„Bir qultum fojiasi“ — ichkilikbozlik ziyoni haqidagi hajviyalar, voqeiy hikoyalar, sheʼrlar, hikmatli soʻzlar hamda maqollar jamlangan toʻplam. 1986-yil Toshkent shahrida Gʻafur Gʻulom nomidagi adabiyot va sanʼat nashriyotida chop etilgan. Toʻplamni Zikrilla Egamberdiyev va Toʻlqin Rasulev tuzgan. Unga Abdulla Qahhor, Said Ahmad, Neʼmat Aminov, tuzuvchi Toʻlqin Rasulev hamda boshqalar qalamiga mansub kichik hikoyalar kiritilgan. Asarni nashrga tayyorlashda quyidagi shaxslar ishtirok etgan: S. Obloqulov – muharrir, I. Kiriakidi – rassom, A. Mamajonov – rasmlar muharriri, R. Potapova – texnik muharrir, U. Saydullayev – musahhih. Kitob adadi – 60 000 nusxa.